cyanic-selkie/wikianc huggingface dataset:
தொண்டூர் சமணர் குகையில் தமிழ் பிராமி கல்வெட்டு
தொண்டூர் சமணர் குகையில் தமிழ் பிராமி கல்வெட்டு என்பது விழுப்புரம் மாவட்டம், வல்லம் வட்டம், தொண்டூர் கிராமத்தையொட்டி அமைந்துள்ள பஞ்சனாப்பாடி குன்றில் உள்ள பாறையில் பொறிக்கப்பட்டுள்ள தமிழ் பிராமி கல்வெட்டைக் குறிக்கும். தொண்டூரைச் சுற்றி பெரிய பாறைகள் கொண்ட குன்றுகள் சூழ்ந்துள்ளன. இவ்வூர் வல்லத்திலிருந்து 10 கி.மீ. தொலைவிலும், செஞ்சியிலிருந்து 22 கி.மீ. தொலைவிலும், திண்டிவனத்திலிருந்து 34 கி.மீ. தொலைவிலும், விழுப்புரம் மாவட்டத் தலைமையகத்திலிருந்து வடக்கு நோக்கி 51 கி.மீ தொலைவிலும் அமைந்துள்ளது. இவ்வூர் விழுப்புரம் மற்றும் திருவண்ணாமலை மாவட்டங்களுக்கான எல்லையில் அமைந்துள்ளது. சீயமங்கலம், தேசூர், விடல், அகலூர், மேல்சித்தாமூர் சமண மடம் ஆகிய சமணப்பதிகள் இவ்வூருக்கு அருகே அமைந்துள்ளன.
சமணர் படுக்கைகள்
பஞ்சனாப்பாடி மலைக்குன்றில் இயற்கையான சமணர் குகைத் தளம் காணப்படுகிறது. குகைத்தளத்திற்குச் செல்வதற்காக பாறையில் படிக்கட்டுகள் செதுக்கப்பட்டுள்ளன. சமண முனிவர்கள் இங்கு வாழ்ந்ததற்கான சான்றுகள் இங்கு காணக்கிடைக்கின்றன. இங்குள்ள குகைத்தளத்தில் வழவழப்பான மூன்று கற்படுக்கைகள் தலையணைகளுடன் காணப்படுகின்றன. இவை சமண துறவிகள் தங்குவதற்காக பாறையில் செதுக்கப்பட்டுள்ளன.
கல்வெட்டு
இந்த மூன்று படுக்கைகளையொட்டி கால்மாட்டிற்கு சற்று கீழே உள்ள சரிவான பாறையில் ஒரு தமிழ் பிராமி கல்வெட்டு பொறிக்கப்பட்டுள்ளது. இக்கல்வெட்டு இரண்டு வரிகள் கொண்டது. கல்வெட்டு மிகவும் தேய்ந்துள்ளாதால் சற்று தெளிவில்லாமல் காணப்படுகிறது.
கல்வெட்டு பாடம்
[இ] ளங்காயிபன் ஏவ அகழ் ஊர் அறம் மோசி செய்த அதிட்டானம் என்பது கல்வெட்டு பாடம் ஆகும்..
பொருள்: தொண்டூரை அடுத்துள்ள அகழ் ஊரைச் சேர்ந்த அறம் மோசி, இளங்காயிபன் விடுத்த கட்டளையை ஏற்று சமணத் துறவிகளுக்கு கற்படுக்கை அமைத்த செய்தியினை இந்தத் தமிழ் பிராமி கல்வெட்டு பதிவு செய்துள்ளது. . காயிபன் என்ற சொல், புகழூர் மற்றும் யானைமலை சமணர் குகைகளில் பொறிக்கப்பட்டுள்ள தமிழ் பிராமி கல்வெட்டுகளில் இடம்பெற்றுள்ளன. புகளூர் தமிழ் பிராமி கல்வெட்டில் செங்காயிபன் என்ற சமணத்துறவியின் பெயர் குறிப்பிடப்பட்டுள்ளது. யானைமலை தமிழ் பிராமி கல்வெட்டிலும் இப்பெயர் காணப்படுகிறது. "அத்துவாயி அரட்டக்காயிபன்" என்பது ஒரு சமணத் துறவியின் பெயர். தமிழ்-பிராமி எழுத்து முறையிலிருந்து வட்டெழுத்தாக வளரும் நிலையில் இக்கல்வெட்டு உள்ளது. இக்கல்வெட்டில் மூன்றாவது எழுத்தாக வரும் ஙகர மெய் புள்ளி பெற்றுள்ளது. கல்வெட்டின் முடிவில் மூன்று படுக்கைக் கோடுகள் ஒன்றன் கீழ் ஒன்றாகப் பொறிக்கப்பட்டுள்ளன. இக்குறியீடு மூன்று என்ற எண்ணைக் குறிப்பதாகக் கருதப்படுகிறது. இங்குள்ள மூன்று படுக்கைகளைக் குறிக்கிறதா? என்பது உறுதியாகத் தெரியவில்லை. இக்கல்வெட்டு கி.பி. மூன்றாம் நூற்றாண்டைச் சேர்ந்ததாகக் கருதப்படுகிறது. . அகலூர் என்ற ஊர் செஞ்சி வட்டத்தில் அமைந்துள்ளது.
பார்சுவநாதர்: 23 ஆம் சமண தீர்த்தங்கரரின் சிற்பம்
சமணப் படுக்கை அமைந்துள்ள பாறையின் அருகே உள்ள மற்றொரு பாறையில் செதுக்கப்பட்டுள்ள புடைப்புச் சிற்பம் சமண சமயத்தைச் சேர்ந்த 23 ஆம் தீர்தங்கரான பார்சுவனாதரின் சிற்பமாகும். பார்சுவநாதர் ஐந்து தலை நாகம் அமைத்துள்ள குடையின் கீழ் அமர்ந்த நிலையில் காணப்படுகிறார். கி.பி. எட்டாம் நூற்றாண்டைச் சேர்ந்தது என்று கருதப்படும் இச்சிற்பம் இப்பகுதி மக்களின் வழிபாட்டிற்குரிய தெய்வமாகவும் திகழ்கிறது.
மேலும் சில சமணர் படுக்கைகள்
குகையிலிருந்து தென்பகுதியில் படிக்கட்டுகள் வழியே ஏறிச்சென்றால், சமணத் துறவிகளுக்காக வெட்டப்பட்ட ஐந்து கற்படுக்கைகளை மற்றொரு குகைத்தளத்தில் காணலாம். குன்றின் உச்சியில் மேலும் இரண்டு கற்படுக்கைகள் அமைக்கப்-பட்டுள்ளன
மேற்கோள்கள்
பகுப்பு:சமணக் கோயில்கள் பகுப்பு:தமிழ் பிராமிக் கல்வெட்டுகள் பகுப்பு:சமணம் பகுப்பு:தமிழ்நாட்டின் வரலாற்றுச் சிறப்பு இடங்கள் பகுப்பு:விழுப்புரம் மாவட்டம்
திருமாங்கல்யம் (திரைப்படம்)
திருமாங்கல்யம் 1974 ஆம் ஆண்டு வெளிவந்த தமிழ்த் திரைப்படமாகும். ஏ. வின்சென்ட் இயக்கத்தில் வெளிவந்த இத்திரைப்படத்தில் முத்துராமன், ஜெயலலிதா மற்றும் பலரும் நடித்திருந்தனர்.
மேற்கோள்கள்
பகுப்பு:1974 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:முத்துராமன் நடித்த திரைப்படங்கள் பகுப்பு:ஜெயலலிதா நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள்
கோபால்பூர்
கோபால்பூர் (Gopalpur) கிழக்கு இந்தியாவின் ஒடிசா மாநிலத்தின் தெற்கில் உள்ள காஞ்சம் மாவட்டத்தில் வங்காள விரிகுடாவை ஒட்டி துறைமுகத்துடன் கூடிய கடற்கரை பேரூராட்சி நகரம் ஆகும். கோபால்பூர், கஞ்சம் மாவட்ட நிர்வாகத் தலைமையிடமான பெர்காம்பூர் நகரத்திலிருந்து 15 கிலோ மீட்டர் தொலைவில் உள்ளது. இதன் தெற்கில் ஆந்திராவின் கலிங்கப்பட்டினம் அமைந்துள்ளது.
மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின் படி 11 வார்டுகளும், 1,480 வீடுகளும் கொண்ட கோபால்பூர் பேரூராட்சியின் மொத்த மக்கள் தொகை 7,221 ஆகும். அதில் ஆண்கள் 3,622 மற்றும் பெண்கள் 3,599 ஆகவுள்ளனர். 6 வயதிற்குட்பட்ட குழந்தைகள் 794 ஆக உள்ளனர். பாலின விகிதம் 1000 ஆண்களுக்கு 994 பெண்கள் வீதம் உள்ளனர். சராசரி எழுத்தறிவு 61.77% ஆகும்.
இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 681 மற்றும் 22 ஆக உள்ளனர். மக்கள் தொகையில் இந்துக்கள் 90.04%, இசுலாமியர்கள் 2.45%, கிறித்துவர்கள் 7.33% மற்றவர்கள் 0.17% ஆக உள்ளனர்.
பண்டைய கலிங்கர் காலம்
கோபால்பூர் பண்டைய கலிங்க நாட்டின் துறைமுக நகரமாக விளங்கியது. கோபால்பூர் துறைமுகத்திலிருந்து தென்கிழக்கு ஆசிய நாடுகளுக்கு கப்பல்கள் மூலம் வணிகம் நடைபெற்றது. பெரிய அளவில் சேமிப்பு கிட்டங்கிகள் கட்டப்பட்டது.
பிரித்தானிய இந்தியாவின் ஆட்சியில்
கோபால்பூர் துறைமுகத்தில் மீன்பிடி துறைகள் நிறுவப்பட்டதுடன், கலங்கரை விளக்கமும் அமைக்கப்பட்டது. மேலும் பெரிய அளவில் சேமிப்பு கிட்டங்கிகள் கட்டப்பட்டதுடன், பர்மாவுடன் கடல் வாணிபம் செய்ய இத்துறைமுகம்பயன்படுத்தப்பட்டது.
வெளி இணைப்புகள்
பகுப்பு:ஒரிசா மாநிலத்திலுள்ள ஊர்களும் நகரங்களும்
சிருங்கேரி
சிருங்கேரி (ஆங்கிலம்:Shringeri), இந்தியாவின் கர்நாடகம் மாநிலத்தில் அமைந்துள்ள சிக்மகளூர் மாவட்டத்தில் துங்கா ஆற்றின் கரையில் அமைந்துள்ள நகரமாகும்.
இவ்வூரின் சிறப்பு
இங்கு ஆதிசங்கரர் நிறுவியதாகக் கருதப்படும் அத்வைத பீடம் (ஸ்ரீ சாரதா பீடம்) மற்றும் ஸ்ரீ சாரதாம்பாள் ஆலயம் அமைந்துள்ளது. புராண கதைகளின்படி, ஆதி சங்கரர் இந்த இடத்தில் ஒரு தவளை நாகத்திற்கு கடும் வெயிலில் குடை பிடிப்பதைக் கண்டு வியந்து, தனது சிஷ்யர்களுக்கு பாடம் கற்பிப்பதற்கான இடமாக தேர்ந்தெடுத்து உள்ளார். இயற்கையின் விதிகளை மீறி பகைமை உணர்வை மிருகங்களே அந்த இடத்தில் கைவிட்டதே அதற்கு காரணம். அவர் இந்த இடத்தில் பன்னிரெண்டு ஆண்டுகள் வாழ்ந்துள்ளார். மேலும் அவர் இந்த மடத்தைத் தவிர்த்து வடக்கில் பத்ரிநாத் அருகில் ஜோதிர்மத்திலும், கிழக்கில் பூரியிலும், மேற்கில்  துவாரகையிலும் மடங்கள் அமைத்துள்ளார்.
மக்கள் தொகை
2001 ம் ஆண்டு எடுக்கப்பட்ட கணக்கெடுப்பின் படி, இந்த ஊரின் மக்கள் தொகை 4253. அதில் ஆண்கள் 52 சதவிகிதமும், பெண்கள் 48 சதவிகிதமும் ஆகும். ஸ்ரீங்கேரியில் எழுத்தறிவு விகிதம் 83 சதவிகிதம் ஆகும். அது இந்தியாவின் எழுத்தறிவு விகிதம் 59.5 சதவிகித்தை விட அதிகமாகும். அதில் ஆண்களின் விகிதம் 86 சதவிகிதமும், பெண்களின் விகிதம் 79 சதவிகிதமும் ஆகும். சிருங்கேரியில் 8 சதவிகிதம் 6 வயதிற்கும் குறைவான குழந்தைகள் ஆகும். பெரும்பாலான மக்கள் கன்னடமும், இன்னும் சிலர் துளுவும்(இவர்கள் உடுப்பியைச் சேர்ந்தவர்கள்) பேசுகிறார்கள்.
சுற்றுலா தலங்கள்
சிருங்கேரியைச் சுற்றி பல வரலாற்று சிறப்புமிக்க கோவில்கள் அமைந்துள்ளன. அவற்றுள் ஸ்ரீ சாரதாம்பா கோவில், ஸ்ரீ வித்யாசங்கரர் கோவில் மற்றும் பர்ஷ்வநாத் ஜெயின் கோவில் மிகவும் பிரசித்தமானது. மற்ற கோவில்கள் ஹொரநாடு, கொல்லூர் மற்றும் கலாசா அருகே அமைந்துள்ளது.
ஸ்ரீ சாரதாம்பா கோவில்
ஸ்ரீ சாரதாம்பா கோவில் கல்வி மற்றும் ஞானக் கடவுளான தேவி சாரதைக்காகக் கட்டபட்டுள்ளது. இந்த கோவில் ஆதி சங்கரர் காலத்தைச் சேர்ந்தது. 14ம் நூற்றாண்டில், வித்யாரண்யர், சந்தன விக்ரகத்தை கல் மற்றும் தங்கத்தாலான விக்ரகமாக மாற்றியுள்ளார். கோவில் கட்டடமும் 20ஆம் நூற்றாண்டின் முற்பகுதி வரை மரத்தால் அமைக்கப்பட்டுள்ளது. பின்னர், எதிர்பாராமல் ஏற்பட்ட ஒரு தீவிபத்தின் காரணத்தால், தென் இந்திய ஹிந்து கலாசார கட்டிடக்கலை படி இப்போதைய கோவில் கட்டப்பட்டுள்ளது.
மேற்கோள்கள்
பகுப்பு:கர்நாடக மாநிலத்திலுள்ள ஊர்களும் நகரங்களும் பகுப்பு:இந்து புனித நகரங்கள் பகுப்பு:கர்நாடகத்தில் சுற்றுலாத் துறை
அகத்தியர் தீட்சாவிதி இருநூறு
அகத்தியர் தீட்சாவிதி இருநூறு என்பது சமயநெறி கூறும் ஒரு நூல். அகத்தியர் என்று போற்றப்பட்ட ஒருவர் 16ஆம் நூற்றாண்டில் இயற்றிய நூல் இது.
இந்த நூலில் 294 பாடல்கள் உள்ளன. பிரணாயாமம் என்னும் வளிநிலை, காயசித்தி செய்யும் 43 கோணங்கள், சிவபூசை முதலானவை இதில் சொல்லப்பட்டுள்ளன.
சங்கு, மணி, செகண்டி ஆகிய மூன்றும் சைவ நாதங்கள். இந்த நாதங்களால் (ஓசைகளால்) சிவயோகம் பெறுவது பற்றி இந்த நூல் விளக்குகிறது.
கருவிநூல்
பகுப்பு:16 ஆம் நூற்றாண்டுத் தமிழ் நூல்கள்
உதயணர்
உதயணர் (Udayana or Udyanacharya), கி. பி., 12ஆம் நூற்றாண்டில் வாழ்ந்த பிரபலமான இந்திய இந்து தருக்கவாதி. இவர் வேத தத்துவ தர்சனங்களில், நியாயம் மற்றும் வைசேஷிகம் ஆகிய இரண்டு தர்சனங்களை  ஒருங்கிணைத்து நியாய – வைசேடிகம் எனும் புது தர்சனத்தை உருவாக்கி, அதன் மூலம் பௌத்தர்களுக்கு எதிரான வாதப் போரில், இறைவனின் இருப்பை நிலைநாட்டியவர்.
உதயணர் இந்தியாவின் பிகார் மாநிலத்தின் மிதிலை அருகே கரியன் என்ற கிராமத்தில் வாழ்ந்தவர்.
தத்துவம்
தருக்கத்தின் மூலம் மட்டுமே இறைவனின் இருப்பை அறிந்து கொள்ள இயலும் என்ற சித்தாந்தம் கொண்ட நியாயம் மற்றும் வைசேடிகம் ஆகிய இரண்டு தத்துவங்களின் ஒருங்கிணைத்து, இறைவனின் இருப்பை எளிதாக அறிந்து கொள்வதற்கு உதவியாக நியாய வைசேடிகம் என்ற புது சித்தாந்தத்தை உருவாக்கினார். இதற்காக நியாய குசுமாஞ்சலி என்ற தத்துவ நூலை இயற்றினார்.
பௌத்தர்களின் தாக்கம் அதிகமாக இருந்த காலத்தில், இறைவனின் இருப்பை அறிய காரண – காரியம் என்ற தத்துவத்தின் மூலம், ஒரு பானையை படைக்க எவ்வாறு களிமண்னும் குயவனும் வேண்டுமோ அவ்வாறே, இவ்வுலகம் படைக்கப்பட மெய்ப்பொருள் உறுதியாக இருந்திருக்க வேண்டும். அத்தகைய மெய்ப்பொருள் வாயால் விளக்க இயலாது என்று நிருபித்தவர்.
இறைவனின் இருப்பை நிருபித்தல்
இறைவனின் இருப்பை மறுத்த பௌத்தர்களை, உதயணர் தன்னுடைய புதிய நியாய-வைசேடிகம் தத்துவத்தின் துணை கொண்டு மெய்ப்பொருளின் இருப்பை நிலைநாட்டி தருக்கப் போரில் வென்றார். இந்தியாவிலிருந்து பௌத்த தருக்கவாதிகளை விரட்டியடித்தன் மூலம், ஒன்பது நூற்றாண்டுகளாக முடிவில்லாமல் நடந்தவந்த இந்து – பௌத்த சமய தர்க்கப் போரை முடிவுக்கு கொண்டு வந்தார்.
மேற்கோள்கள்
பகுப்பு:இந்து சமயப் பெரியார்கள் பகுப்பு:இந்திய மெய்யியலாளர்கள்
2022 இல் தமிழ்நாடு
2022 இல் தமிழ்நாடு, 2022 நாட்காட்டி ஆண்டில் தமிழ்நாட்டில் நிகழ்ந்த முக்கிய நிகழ்வுகள் ஆகும்.
ஏப்ரல்
27 ஏப்ரல் - அதிகாலை மூன்று மணி அளவில் தஞ்சாவூர் களிமேடு கிராமத்தில் நடைபெற்ற தேர்த் திருவிழாவின் போது, தேரின் மீது உயர் அழுத்த மின்சார கம்பி பட்டு 12 பேர் உயரிழந்தனர்.
மேற்கோள்கள்
பகுப்பு:தமிழ்நாடு பகுப்பு:2022 நிகழ்வுகள் 2022 இல் தமிழ்நாடு பகுப்பு:2022 இல் இந்தியா
பிப்பலாத மகரிசி
பிப்பலாத மகரிசி புராணங்களின் கூற்றின்படி வேத ஆசிரியராவார்.இவர் அதர்வண வேதத்தில் கைதேர்ந்தவர். இவரது பெற்றோர் ததீசி முனிவர் மற்றும் சுவர்ச்சா தேவியாவர். இவரது பெற்றோர் இவரை பிப்பல மரத்தின் அடியில் விட்டு விட்டு இயற்கை எய்தினர். இதன் காரணமாகவே இவருக்கு இப்பெயர் வந்தது. புத்தரும் பிப்பல மரத்தடியிலேயே ஞானம் பெற்றது குறிப்பிடத்தக்கது.
பிரஸ்ன உபநிடதத்தில் கூறப்படும் ரிஷிகளில் பிப்பலாத ரிஷியும் ஒருவராவார்.
பகுப்பு:இந்து சமயம் பகுப்பு:இந்திய மெய்யியலாளர்கள் பகுப்பு:முனிவர்கள்
சித்தாய்மூர் பெத்தாரண்யேஸ்வரர் கோயில்
சித்தாய்மூர் பெத்தாரண்யேஸ்வரர் கோயில் தமிழ்நாட்டில் நாகப்பட்டினம் மாவட்டம், சித்தாய்மூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
செஞ்சு
செஞ்சு (Chenchus) இவர்கள் தொல்மூத்த பழங்குடியினரான இவர்கள் ஆந்திரப் பிரதேசம், கருநாடகம், ஒடிசா மற்றும் தெலங்காணா பகுதியில் வாழுகிறார்கள். இவர்களின் வாழ்வாதாரமாக இருபது வேட்டையாடுதலும் தேன் சேகரிப்பதும் ஆகும். இவர்கள் திராவிட மொழிக் குடும்பத்தைச் சார்ந்த செஞ்சு மொழியைப் பேசுகிறார்கள். இது முழுவதும் தெலுங்கு மொழியைச் சார்ந்து பேசப்படுவதாகும். ஆந்திர மாநிலத்தில் அமைந்துள்ள நல்லமலைப் பகுதியில் பரவலாக வாழ்கிறார்கள். இவர்களின் தொழிலான வேட்டையாடுதலை ஆங்கிலேயர் ஆட்சியின் போது அவர்கள் தடுத்துவிட்டனர். இராயலசீமை பகுதியில் இவர்களை செஞ்சு ரெட்டிகள் என்று அழைக்கிறார்கள்.
மேலும் பார்க்க
பகுப்பு:திராவிடர் பகுப்பு:பழங்குடிகள் பகுப்பு:இந்தியப் பழங்குடிகள்
புரோட்டான் சாகா
புரோட்டான் சாகா (Proton Saga) என்பது மலேசியாவின் புரோட்டோன் நிறுவனத்தால் தயாரிக்கப்பட்டு வரும் தானுந்து வாகனங்கள் ஆகும். இவை ஜப்பானில் தயாரிக்கப்படும் மிட்சுபிசி லான்சர் (Mitsubishi Lancer Fiore) ரகத்தைச் சார்ந்தவை. முதல் புரோட்டான் சாகா வாகனம் 1985 ஜூலை 9 இல் வெளியானது. முதல் தலைமுறை புரோட்டான் சாகா வாகனங்கள் 1985-லிருந்து 2005-ஆம் ஆண்டு வரை தயாரிக்கப்பட்டன.
இரண்டாம் தலைமுறை வாகனங்கள் 2008 ஜனவரி 18 இல் இருந்து தயாரிக்கப்பட்டு வருகின்றன. சாகா (Adenanthera Pavonina, Saga) என்றால், குண்டுமணி என்று பொருள். குண்டுமணி மரங்கள் மலேசியாவில் சாதாரணமாகக் காணப்படுபவை. மலேசியாவின் முதல் வாகனம் வெளிவருவதற்கு முன்னர், அதற்கு பெயர் வைக்கும் போட்டி நடத்தப்பட்டது. இஸ்மாயில் ஜாபார் என்பவர் சாகா என்று பெயர் வைத்தார். அவருக்கு ஒரு சிகப்பு நிறக் கார் அன்பளிப்பாக வழங்கப்பட்டது.
புரோட்டான் சாகா கார் மலேசியாவின் தேசிய சின்னமாகக் கருதப்படுகிறது. புரோட்டான் சாகா வாகனம் தயாரிக்கப்பட்டதும், முதல் வாகனம் மலேசிய தேசிய அருங்காட்சியகத்திற்கு அன்பளிப்பாக வழங்கப்பட்டது. இரண்டாவது வாகனம், சாகா என்று பெயர் சூட்டிய இஸ்மாயில் ஜாபாருக்கு வழங்கப்பட்டது.
புரோட்டான் சாகாவின் ஓர் இலட்சத்தாவது வாகனம் ஜனவரி 1989 இல் வெளியானது. 1996 இல் பத்து இலட்சத்தாவது வாகனம் வெளிவந்தது. இதுவரையில், 12 இலட்சம் புரோட்டான் சாகா முதல் தலைமுறை வாகனங்கள் தயாரிக்கப்பட்டுள்ளன. அதன் பின்னர் இரண்டாம் தலைமுறை வாகனங்கள் தயாரிக்கப்பட்டு வருகின்றன.
2012 ஆம் ஆண்டு வரையில் மலேசியாவில் மட்டும் 35 இலட்சம் புரோட்டான் சாகா வாகனங்கள் விற்பனை செய்யப்பட்டுள்ளன. இங்கிலாந்து, சீனா, ஆஸ்திரேலியா, சிங்கப்பூர், தாய்லாந்து, ஜெர்மனி போன்ற வெளிநாடுகளில் 3.10,000 வாகனங்கள் விற்பனை செய்யப்பட்டுள்ளன.
வரலாறு
மலேசியாவை ஒரு தொழில்துறை நாடாக மாற்ற வேண்டும் என்றால் முதலில் ஒரு தேசிய வாகனத்தை உருவாக்க வேண்டும் என்பது முன்னாள் மலேசியப் பிரதமர் துன் மகாதீரின் ஓர் இலட்சியக் கனவாகும். 1979 ஆம் ஆண்டில் அந்த எண்ணம் உருவானது. 1982 ஆம் ஆண்டு தேசிய தானுந்து திட்டத்திற்கு (National Car Project) மலேசிய அமைச்சரவை அனுமதி அளித்தது.
1983 மே 7 இல் புரோட்டோன் நிறுவனம் அதிகாரப்பூர்வமாக நிறுவப்பட்டது. மலேசிய கசானா எனும் தேசியப் பொருளகத்தின் மூலமாக புரோட்டோன் நிறுவனத்தில் மலேசிய அரசாங்கம் முழு உரிமையையும் பெற்று இருந்தது. அந்த நிறுவனத்திற்கு துன் மகாதீர் தலைமை வகித்தார். 1983 - 1984 ஆம் ஆண்டுகளில், முதலாவது மலேசியக் காரை உருவாக்கும் நோக்கத்தில், ஜப்பானிய மிட்சுபிசி நிறுவனத்துடன் புரோட்டோன் நிறுவனம் ஒரு கூட்டு முயற்சித் திட்டத்தில் இறங்கியது.
புரோட்டான் சாகாவின் பிரதான தொழிற்சாலை
அந்தக் கூட்டு முயற்சித் திட்டத்தின் மூலமாக 1985 ஜூலை 9 இல் மலேசியாவின் முதல் கார் வெள்ளோட்டம் கண்டது. புரோட்டான் சாகா மலேசிய வாகன உற்பத்தியின் ஒரு சின்னமாகக் கருதப்பட்டது. அதனால் முதல் வாகனம் மலேசிய தேசிய அருங்காட்சியகத்திற்கு அன்பளிப்பு செய்யப்பட்டது. புரோட்டான் சாகாவின் பிரதான தொழிற்சாலை சிலாங்கூர் ஷா ஆலாம் நகரில் இருக்கிறது.
1986 இல் உற்பத்தியைவிட தேவை அதிகமாக இருந்தது. மலேசியக் காரை வாங்குவதில் மலேசியர்கள் தீவிரம் காட்டினர். மலேசியக் காரை வைத்து இருப்பது பெருமை என்றும் மலேசியர்கள் கருதினர். 1987 ஆம் ஆண்டு உள்ளூர்ச் சந்தையில் 64 விழுக்காடு விற்பனை புரோட்டான் சாகா வாகனமாக இருந்தது. 1989 ஆம் ஆண்டு, புரோட்டான் சாகா கார்கள் இங்கிலாந்திலும் விற்பனைக்கு போயின.
1987 அக்டோபர் மாதம், புரோட்டான் சாகா ஏரோபேக் ரக கார்கள் சந்தைக்கு வந்தன. அவை 1.5L Mitsubishi 4G15 இயந்திரங்களைக் கொண்டவை. பழைய ரக கார்களைவிட இந்த ரகக் கார்கள் சற்றுக் கூடுதலான ஆற்றல் படைத்தவை. இருப்பினும் 1980 களின் இறுதி வாக்கில் புரோட்டான் சாகாவின் விற்பனை சரிவு நிலையைக் கண்டது.
1988 இல் ஜப்பானிய மிட்சுபிசியின் முன்னாள் தலைவர் கெஞ்சி இவாபுச்சி என்பவர் புரோட்டான் நிறுவனத்தின் தலைவராக நியமிக்கப்பட்டார். இவர் தலைவராக வந்த பின்னர், புரோட்டான் சாகாவின் விற்பனை உயரத் தொடங்கியது. உள்நாட்டிலும் வெளிநாட்டிலும் அதிகமான கார்கள் விற்பனையாயின.
புரோட்டான் சாகா ஈஸ்வரா
1992 ஆகஸ்டு 15 இல், புரோட்டான் சாகா ஈஸ்வரா ரகக் கார்கள் வெளிவந்தன. இந்தப் புரோட்டான் சாகா ஈஸ்வரா ரகக் கார்களுக்கு மலேசியாவின் சரவாக் மாநிலத்தில் காணப்படும் பெரும் பச்சை வண்ணத்துப்பூச்சியின் பெயர் (Papilio Iswara) வைக்கப்பட்டது. இந்த வகைக் கார்கள் 1990 - 2000 ஆம் ஆண்டுகளில் டாக்சி வாடகைக் கார்களாகப் பெரிதும் விரும்பிப் பயன்படுத்தப்பட்டன.
அந்தக் கார்கள் இன்றும் சில இடங்களில், சேவைப் பயன்பாட்டில் உள்ளன. சில ஆண்டுகளுக்குப் பின்னர், புரோட்டான் சாகா பெசோனா ரகக் கார்கள் வந்ததும், புரோட்டான் சாகா ஈஸ்வரா ரகக் கார்களின் மவுசு குறைந்து போனது. பயன்பாடும் குன்றி வருகிறது.
மேற்கோள்
பகுப்பு:மலேசியாவில் போக்குவரத்து பகுப்பு:தானுந்துகள்
வடபாதிமங்கலம் ஊராட்சி
வடபாதிமங்கலம் ஊராட்சி (Vadapathimangalam Gram Panchayat), தமிழ்நாட்டின் திருவாரூர் மாவட்டத்தில் உள்ள மன்னார்குடி வட்டாரத்தில் அமைந்துள்ளது. இந்த ஊராட்சி, திருவாரூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4373 ஆகும். இவர்களில் பெண்கள் 2149 பேரும் ஆண்கள் 2224 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
போர்க் கைதி
thumb|right|[[1915இல் ரஷ்யாவில் ஆஸ்திரிய-ஹங்கேரிய போர்க் கைதிகள்]] போர்க் கைதி (Prisoner of war) என்பது போரில் கைது செய்யப்பட்ட போராளிகளை குறிக்கும்.
உலக வரலாற்றில் போர்கள் முடிந்து விட்டதற்கு பிறகு பொதுவாக தோல்வி அடைந்த படையினர்கள் போர் கைதியாக சிக்கி கொல்லப்பட்டனர் அல்லது அடிமை ஆகியுள்ளனர். மத்திய காலங்களில் நடந்த போர்களில் கைபற்றிய நகரங்களின் மக்கள் பொதுவாக படுகொலை செய்யப்பட்டனர். இஸ்லாம் தொடங்கிய காலத்தில் முகமது போர் கைதிகளுக்கு உணவும் உடைகளும் கொடுக்கவேண்டும் என்று கூறியுள்ளார். ஆனாலும் சிலுவைப் போர்களில் கைபற்றிய கிறிஸ்தவ போர் கைதிகள் பொதுவாக அடிமைகளாக விற்பனை செய்யப்பட்டனர். கிறிஸ்தவ ஐரோப்பாவில் கைது செய்யப்பட்டவர்கள் "நம்பிக்கையற்றவர்கள்" என்று குறிப்பிட்டு பொதுவாக கொல்லப்பட்டனர். 1648இல் முப்பது ஆண்டுப் போர் முடிவில் வெஸ்ட்ஃபேலியா அமைதி ஒப்பந்தம் முதலாக ஐரோப்பாவில் போர் கைதிகளுக்கு சில உரிமைகள் கொடுத்தது.
அண்மைய காலங்களில் ஹேக் உடன்படிக்கையிலும் ஜெனீவா உடன்படிக்கைகளிலும் போர் கைதிகளுக்கு பன்னாட்டு சட்டங்களில் பல உரிமைகள் தெரிவிக்கப்பட்டன. இந்த உடன்படிக்கைகள் காரணமாக போர் கைதிகளை வதை செய்வது உலகில் சட்டவிரோதமானதாக தெரிவிக்கப்பட்டது. ஆனால் 20ஆம் நூற்றாண்டிலும் ஜப்பானியப் பேரரசு, நாசி ஜெர்மனி போன்ற சில நாடுகள் இந்த ஒப்பந்தங்களுக்கு எதிராக போர் கைதிகளுக்கு பல கொடுமைகளை செய்தன.
பகுப்பு:போரியல்
சென்னை குயர் இலக்கிய விழா
சென்னை குயர் இலக்கிய விழா, குயர் லிட்ஃபெஸ்ட், சென்னை (கியூஎல்எஃப்) என்ற பெயரில் ஒவ்வொரு வருடமும் இந்திய நகரமான, சென்னையில் 2018 ம் ஆண்டு முதல் நடைபெற்று வரும் வருடாந்திர இலக்கிய விழாவாகும். சென்னை குயர் இலக்கிய விழாவின் முதல் பதிப்பு 2018 இல் நடைபெற்றது. குயர் இலக்கியத் திருவிழா, பொதுப்பங்களிப்பில், நண்பர்கள், ஆதரவாளர்கள், மற்றும் பெயர் வெளியிடாமல்  பணமளித்தவர்களின் ஆதரவிலேயே ஒருங்கிணைக்கப்பட்டு கவிக்கோ மாநாட்டு மையத்தில் நடைபெற்றது.
இந்த இலக்கிய நிகழ்வானது குயர் சென்னை குரோனிகல்ஸ், சென்னையை மையமாக கொண்டு இயங்கி வரும் சுயாதீன வெளியீட்டு மற்றும் இலக்கிய மன்றத்தால் ஏற்பாடு செய்யப்பட்டுள்ளது, இவ்வகையான விழாக்களில் இந்திய அளவில் இதுவே முதலாவதும் முதன்மையானதுமாகும்.
வரலாறு
வருடாந்திர குயர் இலக்கிய விழா, இந்திய நகரமான சென்னையில், நடைபெறுகிறது. சென்னை குயர் லிட்ஃபெஸ்டின் முதல் பதிப்பு 2018 இல் ஏற்பாடு செய்யப்பட்டது. இந்திய பால்புதுமையினர் இலக்கியங்கள், பால்புதுமையினர் வாழ்வில் முக்கியப் பங்காற்றும் இலக்கியங்களின் அரசியல் மற்றும் இலக்கிய முக்கியத்துவங்களைக் குறித்து ஒரு உரையாடலை தோற்றுவித்து, அதன்மூலம் பால்புதுமை எழுத்தாளர்கள் போன்று மற்ற பெரும்பான்மை இலக்கிய ஊடகங்களால் புறக்கணிக்கப்பட்ட அடையாளம் மறுக்கப்பட்ட கலைஞர்களுக்கு ஊக்கமும் வாய்ப்புகளும் உருவாவதோடு, பொதுவெளியில் பால்புதுமை இலக்கியங்கள் குறித்த ஆழ்ந்த புரிதலும் உருவாக்க வேண்டும் என்ற முனைப்போடு இந்த இலக்கிய விழா தொடங்கப்பட்டு வருடாவருடம் நடைபெற்று வருகிறது. ஒருநாள் நடைபெறும் இவ்விழாவில் பால்புதுமையினர் எழுதிய மற்றும் அவர்களைப்பற்றிய இலக்கிய  கலந்துரையாடல்கள், புத்தக வாசிப்பு, உரைகள் என தொடர் நிகழ்வுகளைக் கொண்டிருக்கும். விழாவின் இயக்குநராகவும் பொறுப்பாளராகவும் குயர் சென்னை குரோனிகல்ஸ் அமைப்பின் இணைஇயக்குனரான மௌலி உள்ளார். 2018 பதிப்பில் மௌலியுடன் இணைந்து எழுத்தாளரும் மொழிபெயர்ப்பாளருமான எல்.ஜே. வயலட்டால் ஒருங்கிணைத்தார். தமிழ் மற்றும் பிற இந்திய மொழிகளில் ந.ந.ஈ.தி+ இலக்கியங்களில் கவனம் செலுத்தவும், பால்புதுமை எழுத்தாளர்கள், மொழிபெயர்ப்பாளர்கள் மற்றும் கலைஞர்களை முன்னிலைப்படுத்தவும் நடத்தப்படும் இந்த இளகிய விழாவில் தமிழ்நாட்டின் எழுத்தாளர்கள், மொழிபெயர்ப்பாளர்கள் மற்றும் கலைஞர்கள் மட்டுமல்லாது டெல்லி, கர்நாடகா, கேரளா, மணிப்பூர், மும்பை மற்றும் லண்டனில் இருந்தும் தமிழ் எழுத்தாளர்கள் மற்றும் பங்கேற்பாளர்கள் கலந்து கொண்டுள்ளனர். கியூஎல்எஃப் ஆனது இந்தியாவில் பால்புதுமை அடையாளங்கள், பால்புதுமை  உள்ளடக்கிய குழந்தைகள் இலக்கியம், பால்புதுமை  இலக்கியத்தில் கலை, மொழிபெயர்ப்புகள் மற்றும் வெளியீட்டில் பால்புதுமை  இலக்கியம் போன்ற கருப்பொருள்களை உள்ளடக்கியுள்ளது. திருவிழா முழுக்க முழுக்க பொதுப்பங்களிப்பின் மூலமே ஏற்பாடு செய்யப்பட்டுள்ளது.
2018
7 ஜூலை 2018 அன்று நடைபெற்ற 2018 சென்னை குயர் இலக்கிய விழா, இந்தியாவின் இத்தகைய அமைப்பில் நடத்தப்படும் முதல் இலக்கிய விழாவாகும், இது பால்புதுமை இலக்கியம், எழுத்தாளர்கள் மற்றும் மொழிபெயர்ப்பாளர்களை முழுமையாக மையப்படுத்தி நடத்தப்பட்டுள்ளது. சமூக நீதி பெருமித கொடி 2018 கியூஎல்எஃப் இல் வெளியிடப்பட்டது.
சென்னை குயர் இலக்கிய விழாவில் கீழ்க்கண்ட நிகழ்வுகள் நடைபெற்றன.
விவாத தலைப்புகளின் முதல் பதிப்பில், எழுத்தாளர் மற்றும் மொழிபெயர்ப்பாளரான கிரீஷால் நடத்தப்படும் ஊடகத்தில் LGBT பிரதிநிதித்துவம், வெளியீட்டில் க்வீர் இலக்கியம்; மோகனசாமி புகழ் வசுதேந்திரா கன்னடத்தில் வினோத இலக்கியம் பற்றி பேசினார். வினோதமான வாழ்க்கையின் பன்முகத்தன்மை மற்றும் விளிம்புநிலை மற்றும் அவற்றின் கண்ணுக்கு தெரியாத விவரிப்புகளின் வழிகளில், தி சிங்கி ஹோமோ திட்டம் முறையாக லிட்ஃபெஸ்டில் தொடங்கப்பட்டது.
2019
தென்சென்னை தொகுதி நாடாளுமன்ற உறுப்பினரும் கவிஞருமான டாக்டர் தமிழச்சி தங்கபாண்டியன் சிறப்புரையாற்றினார். எல்லாருக்கம் பேசுவதற்கான வாய்ப்புடன் நிகழ்வு நிறைவுற்றது.
2020
2020ம் ஆண்டின் சென்னை குயர் இலக்கிய விழா செப்டம்பர் 19, 20, 26 மற்றும் 27 ஆகிய தேதிகளில் நடைபெற்றது. அந்த வருடம் தீவிரமாக காணப்பட்ட கோவிட்-19 தொற்றுநோய் காரணமாக இந்த இலக்கிய விழாவானது இணைய வழியிலே நடத்தப்பட்டது. ‘பால்புதுமையினர் மற்றும் மாற்றுத்தள செயல்பாட்டாளர்களின் அனைவரையும் உள்ளடக்கிய கதையாடல்’ எனும் கருப்பொருளை மையமாக கொண்டு, இந்த இலக்கிய விழாவின் ஆண்டு பதிப்பு,  கதைசொல்லலில் கவனம் செலுத்தியது மற்றும் உலகெங்கிலும் உள்ள பேச்சாளர்களை ஒன்றிணைத்தது.
2021
2021ம் ஆண்டின் சென்னை குயர் இலக்கிய விழா 2021 செப்டம்பர் 18 முதல் 24 வரையிலான தேதிகளில் நடைபெற்றது. இரண்டாவது ஆண்டாக, கோவிட்-19 தொற்றுநோய் காரணமாக, ட்விட்டர் ஸ்பேஸில் இந்த விழா ஒலி வழியாக மட்டுமேயான நிகழ்வாக நடத்தப்பட்டது.. இவ்விழா, தமிழ்நாடு மாநில வளர்ச்சிக் கொள்கைக் குழு உறுப்பினரும் பத்மஸ்ரீ விருது பெற்றவருமான நர்த்தகி நடராஜ் தலைமையில் நடைபெற்றது. “ஓங்கி ஒலிக்கும் குரல்கள்” என்பதே 2021 ம் ஆண்டு குயர் இலக்கிய விழாவின் கருப்பொருளாக வைக்கப்பட்டு, அதனடிப்படையில் எழுத்தாளர் ஏ ரேவதி மற்றும் எழுத்தாளர் தனுஜா சிங்கம் முன்னிலையில் நிகழ்வுகள் ஒருங்கிணைக்கப்பட்டது. திரைப்படத் தயாரிப்பாளர் திவ்ய பாரதி மற்றும் எழுத்தாளர் சிந்து ராஜசேகரன் ஆகியோர் பால்புதுமையினரின் ஆவணங்களின் அவசியத்தை பற்றிய உரையாடல்களை எழுத்தாளர் மற்றும் கலைஞரான பிரின்சியை நடுவராகக் கொண்டு நிகழ்த்தினர். எழுத்தாளரும் நடிகருமான ஷோபா சக்தி தனது எழுத்துக்களில் உள்ள பால்புதுமையைப் பற்றியும், பல ஆண்டுகளாக தமிழ் இலக்கிய வெளிகள் எவ்வாறு பால்புதுமையை கண்டது என்றும் பேசினார். இவ்விழாவின் இயக்குநர் மௌலி மற்றும் லண்டனைச் சேர்ந்த எழுத்தாளர் ஹரி ராஜலெட்சுமி ஆகியோருக்கு இடையேயான உரையாடல் தமிழில் பால்புதுமையையும் பால்புதுமையை குறிக்கும் சொற்களை தொகுப்பதில் உள்ள முக்கியத்துவத்தையும் வெளிப்படுத்துவதில் கவனம் செலுத்தியது. இறுதி அமர்வு பொறுப்பான ஊடக அறிக்கையிடல் மற்றும் ஊடகங்களில் பால்புதுமை நபர்களின் பிரதிநிதித்துவத்திற்கான முன்னோக்கி வழி குறித்து கவனம் செலுத்தியது.
மேற்கோள்கள்
பகுப்பு:ந.ந.ஈ.தி பகுப்பு:ந.ந.ஈ.தி அமைப்புகள் பகுப்பு:ந.ந.ஈ.தி தமிழ் நூல்கள் பகுப்பு:ந.ந.ஈ.தி புத்தகங்கள்
தண்டக நாடு
தண்டக நாடு (Danda) பற்றிய செய்திகள் இராமாயண இதிகாசத்தில் உள்ளது. தற்கால தண்டகாரண்யம் பகுதியான தண்டக நாடு, இலங்கை வேந்தன் இராவணனின் ஆளுகைக்குட்பட்ட பகுதியாக இருந்தது. இராவணனின் தம்பியர்களான கர – தூசணர்கள் தண்டக நாட்டை ஆண்டனர். தண்டக நாட்டின் தலைநகரான சனத்தானம் தற்கால நாசிக் நகரத்தின் அருகில் அமைந்திருந்தது. தண்டக நாடு அரக்கர்களின் வாழ்விடமாக விளங்கியது.
இராமாயணக் குறிப்புகள்
இராமாயணக் காவியத்தில், பதினான்கு ஆண்டு வன வாசத்தின் போது பஞ்சவடியில் இராமன், சீதை மற்றும் இலக்குமணன் தங்கியிருந்த போது, சூர்ப்பனகையின் தூண்டுதலால், அறுபதாயிரம் படையினருடன் சென்ற கரன் மற்றும் தூசணன் இராமருடன் போரிட்டு அழிந்தனர். மேலும் தண்டக நாட்டில் தனியாக தங்கியிருந்த சீதையை இராவணன் கவர்ந்து இலங்கைக்குச் சென்றான்.
சகாதேவனின் படையெடுப்புகள்
தருமன் நடத்திய இராசசூய வேள்விக்கு நிதி திரட்டும் பொருட்டு, பரத கண்டத்தின் தெற்குப் பகுதியில் திக்குவிசயம் செய்த சகாதேவன் அவந்தி நாடு, குந்தி நாடு,  சௌராட்டிர நாடு,  சூரசேனம், விதர்ப்ப நாடு, சூர்பரக நாடு, கிட்கிந்தை மற்றும் தண்டக நாடுகளை வென்று கப்பம் பெற்ற செய்திகள், சபா பருவம் அத்தியாயம் 30-அ மற்றும் 30ஆ-இல் விளக்கப்பட்டுள்ளது.
சீனாவில் அருமண் தொழிற்சாலை
வரலாறு
இரண்டு நூற்றாண்டுகளுக்கு முன்பிருந்தே சீனா அருமண் தொழிலில் ஆதிக்கம் செலுத்தத் தொடங்கிவிட்டது. உள்நாட்டில் இத்தனிமங்களை சிக்கனமாகத் தயாரிக்கும் வகையில் நாட்டின் சுற்றுச்சூழல் ஒழுங்கு முறைகளை சீனா தயாரித்துக் கொண்டுள்ளது. உலக அருமண் தனிமங்கள் உற்பத்தியில் சீனாவின் பங்கு அதிகமானதாக இருந்தாலும், ஏராளமான எண்ணிக்கையிலான உற்பத்தியாளர்களின் குறைவான உற்பத்தி வெளியீடாகவே அமைகிறது.
சீனாவில் அருமண் தொழில் 1986 இல் திட்டம் 863 என்ற திட்டத்தின் மூலமாகத் தொடங்கியது. தொழில்நுட்ப முன்னேற்றம் மற்றும் ஆராய்ச்சிகள் அதிகரிப்பு வழியாக நாட்டின் நாட்டின் பொருளாதாரத்தை சிக்கனமாகவும் நுணுக்கமாக்வும் முன்னேற்றும் விதமாக உந்தித்தள்ளுவது இத்திட்டத்தின் நோக்கமாகும். இதைத் தவிர திட்டம் 973 என்ற திட்டமும் துவக்கப்பட்டது. அருமண் தொழிலை முன்னெடுக்கும் அடிப்படை அறிவியல் ஆய்வுகளை உருவாக்குவது இத்திட்டத்தின் நோக்கமாகும்.
2002 ஆம் ஆண்டில்,சீனாவின் மத்திய அரசாங்கம் உள்நாட்டு அருமண் தொழிலை மறுசீரமைப்பு செய்ய முடிவெடுத்தது. இதன் தொடர்ச்சியாக வடக்கு சீனா அருமண் குழும நிறுவனம், தெற்கு சீனா அருமண் குழும நிறுவனம் என்ற அரசாங்கத்திற்குச் சொந்தமான இரண்டு நிறுவனங்களை உருவாக்கியது. உள்ளூர் உற்பத்தியாளர்கள் மற்றும் சக்திவாய்ந்த உள்ளூர் அதிகார அமைப்புகளின் எதிர்ப்பால் இச்சீரமைப்புத் திட்டம் தோல்வியில் முடிந்தது. கடுமையான தொழிற் போட்டியின் காரணமாக உள்ளூரில் தரம் குறைந்த பொருட்கள் உற்பத்தி செய்யப்பட்டன. குறைவான இலாபம் ஈட்டப்பட்டது. இதனால் தொழிலில் நலிவடையாமல் நிலைத்து நிற்க உற்பத்தியாளர்கள் இணைந்து செயல்பட வேண்டிய அவசியம் ஏற்பட்டது. அரசாங்கம் சாதிக்க முடியாத ஒருங்கிணைப்பை வர்த்தகம் சாதித்தது.
சூ குவாங்சியன் சீனாவின் அருமண் தொழில் நிறுவனத்தின் தந்தையாக கருதப்படுகிறார். தொன்னூறுகளின் ஆரம்பத்தில் இவர் சீனாவின் மூலோபாய அறிவியல் தொழில்நுட்ப வளர்ச்சியை அருமண் தொழில் நுட்பத்தில் பயன்படுத்தும் நடவடிக்கைகளை முன்னெடுத்தார். இதனால்தான் சீனா அருமண் தனிமங்களின் வலுநிலையம் ஆனது. சீன இயற்கை அறிவியல் அடித்தளத்தின் உறுப்பினர், சீன அறிவியல் கழகத்தின் முன்னாள் தலைவர் மற்றும் சீன வேதியியல் கழகத்தின் முன்னாள் தலைவர் ஆகிய பொறுப்புகளையும் சூ குவாங்சியன் வகித்துள்ளார்.
உலக அருமண் தனிமங்கள் இருப்பில் சீனாவில் மட்டும் 36 சதவீதம் இருப்பு இருப்பதாக கணக்கிடப்பட்டுள்ளது கவனிக்கத் தக்கது.
சீன கட்டுப்பாடுகளாலும் அவர்களையே அதிகமாக சார்ந்து இருக்க வேண்டியிருப்பதாலும் மற்றநாடுகளில் உள்ள வெளிநாட்டு நிறுவனங்கள் மாற்று வழிகளைத் தேட முற்பட்டன. புதியதாக சுரங்கங்களை உருவாக்கி யப்பானைப் போல அவற்றை தேவைக்கேற்ப பெருமளவில் தயாரிப்பதற்கான வழிகளை ஆய்வுசெய்கின்றன. லைனாசு நிறுவனம் மற்றும் ஆத்திரேலிய ஆல்க்கேன் மூலங்கள் என்ற சீனநாடல்லாத பிறநாட்டு நிறுவனங்கள் இத்தொழிலில் ஒரளவு இலாபம் ஈட்டி வருகின்றன. கலிபோர்னியாவின் மௌண்டைன் பாசு சுரங்கம் சீனாவுடன் போட்டியிட முடியாமல் 2002 இல் சுரங்கத்தை இழுத்து மூடியது. தற்பொழுது மாலிகார்ப் என்ற பெயரில் மறுபடியும் சுரங்கத்தைத் துவக்கியுள்ளது.
சீன அருமண் தொழிற்சாலைகள் சங்கம் என்ற அமைப்பை உருவாக்கப் போவதாக சீன அதிகார அமைப்புகள் தெரிவித்தன. அருமண் தனிமங்களை வாங்கும் வெளிநாட்டினருக்கு இவ்வமைப்பு மூலமாக ஒருங்கிணைந்த விலையை நிர்ணயம் செய்யப் போவதாகவும் தெரிவிக்கப்பட்டது. வாங் கெய்ஃபெங் இவ்வமைப்பின் தலைவராகச் செயல்படுவார் என்றும் 2011 முதல் இவ்வமைப்பு நிறுவப்படும் என்றும் அப்போது தெரிவிக்கப்பட்டது
புற இணைப்புகள்
பகுப்பு:சீனாவில் தொழிற்சாலைகள் பகுப்பு:தொழிற்துறை பகுப்பு:சீனா பகுப்பு:ஆசிய மாதக் கட்டுரைகள் நவம்பர் 2015
மகிசாசூரன்
மகிஷாசூரனை துர்க்கை வீழ்த்திய கதைகள் பௌத்த மற்றும் சமண சாத்திரங்களிலும் உள்ளது.
மகிஷாசூரன் ஆண்ட இராச்சியத்தின் பெயர் மகிசா இராச்சியம் ஆகும்.
தோற்றம்
அரக்கர்குல தலைவன் ரம்பா ஒரு எருமையை மணம் முடித்து அவர்களிருவருக்கும் பிறந்த குழந்தையே மகிஷாசுரன் ஆவான். ஆணவம் தலைக்கேறிய காரணத்தால் தேவர்கள் மீது அவன் படையெடுக்க அவனை துர்காதேவி வதம் செய்தாள். மகிஷாசுரனை அழித்ததால் துர்க்கை, மகிஷாசுர மர்த்தினி என்று அழைக்கப்படுகிறாள்.
திருவிழாக்கள்
மகிஷாசூரனை வதைத்த துர்க்கையை போற்றும் விதமாக மேற்கு வங்காளத்தில் துர்கா பூஜை எனும் பெயரில் ஒன்பது நாள் திருவிழா சிறப்பாகக் கொண்டாடப்படுகிறது. கர்நாடகாவின் மைசூரில் தசரா எனும் பெயரில் ஒன்பது நாள் திருவிழா கொண்டாடப்படுகிறது.
தமிழ்நாட்டின் தூத்துக்குடி மாவட்டம், உடன்குடி ஊராட்சி ஒன்றியத்தில் உள்ள குலசேகரன்பட்டினம் ஊரில் ஒன்பது நாள் தசரா திருவிழா நவராத்திரியின் போது வெகு சிறப்பாகக் கொண்டாடப்படுகிறது.
வெளி இணைப்புகள்
பகுப்பு:இந்து தொன்மவியல் மாந்தர்
டைகர் தாத்தாச்சாரி
டைகர் தாத்தாச்சாரி 1974 ஆம் ஆண்டு வெளிவந்த தமிழ்த் திரைப்படமாகும். வி. டி. அரசு இயக்கத்தில் வெளிவந்த இத்திரைப்படத்தில் சுந்தராஜன், பி. ஆர். வரலக்ஸ்மி மற்றும் பலரும் நடித்துள்ளனர்.
மேற்கோள்கள்
பகுப்பு:1974 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள்
சத்திரபட்டி ஊராட்சி
சத்திரபட்டி ஊராட்சி (Chatrapatti Gram Panchayat), தமிழ்நாட்டின் திண்டுக்கல் மாவட்டத்தில் உள்ள ஒட்டன்சத்திரம் வட்டாரத்தில் அமைந்துள்ளது. இந்த ஊராட்சி, ஒட்டன்சத்திரம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4192 ஆகும். இவர்களில் பெண்கள் 2139 பேரும் ஆண்கள் 2053 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கங்கா சரண் சிங் விருது
மேற்கோள்கள்
பகுப்பு:பரிசுகளும் விருதுகளும் பகுப்பு:இந்திய இலக்கிய விருதுகள்
தரவு மாதிரி
தரவு மாதிரி (டேட்டா மாடல்) என்பது ஒரு சுருக்க மாதிரி ஆகும். இது தரவு களின் கூறுகளை ஒழுங்குபடுத்துகிறது. மேலும் அவை ஒன்றுக்கொன்று உள்ள தொடர்பினையும் உண்மை பொருட்களின் பண்புகளுடனான தொடர்பினையும் தரநிலைப்படுத்துபவை ஆகும். [[படிமம்:Data_modeling_context.svg|thumb|360x360px|தரவு மாதிரி சூழலின் கண்ணோட்டம்: தரவு மாதிரி தரவு, தரவு உறவு, தரவு சொற்பொருள் மற்றும் தரவு கட்டுப்பாடு ஆகியவற்றை அடிப்படையாகக் கொண்டது. ஒரு தரவு மாதிரியானது சேமிக்கப்படும் தகவலின் விவரங்களை வழங்குகிறது. இது கம்ப்யூட்டர் மென்பொருளை தயாரிப்பதா அல்லது வாங்குவதா என்ற முடிவுக்கு உதவும் செயல்பாட்டு விவரக்குறிப்பு தயாரிப்பதாகும்.
இப்படம் செயல்முறை மற்றும் தரவு மாதிரிகள் ஆகியவற்றுக்கிடையேயான ஒருங்கிணைப்பிற்கான ஒரு எடுத்துக்காட்டு் ]] ஒரு தரவு மாதிரி வெளிப்படையாக தரவு கட்டமைப்பு நிர்ணயிக்கிறது. தரவு மாதிரிகள் பெரும்பாலும் வரைகலை வடிவத்தில் குறிப்பிடப்படுகின்றன.
மேற்கோள்
பகுப்பு:தரவு
திருமழபாடி வைத்தியநாதர் கோயில்
தல வரலாறு
கயிலைநாதன் எழுந்தருளியுள்ள திருக்கோவிலை கண்டு வழிபட எண்ணிய நம்பியாரூரராம் சுந்தரமூர்த்தி சாமிகள் திருவாரூரிலிருந்து புறப்பட்டு நன்னிலம், திருவாஞ்சியம், ஆவடுதுறை, நாகேச்சரம், கண்டியூர் போன்ற தலத்தை தரிசித்து திருவாலம் பொழிலையைடைந்து இறைவனை வழிபட்டு அன்றிரவு தங்கியிருந்த போது அவர் கனவில் சிவபெருமான் தோன்றி "மழபாடிக்கு வருவதற்கு மறந்தாயோ" என்று வினவி மறைந்தார். பின் வடகரையை அடைந்து திருமழபாடி ஈசனாரை தரிசித்து, "பொன்னார் மேனியனே புலித்தோலை அரைக்கு அசைத்து மின்னார் செஞ்சடைமேல் மிளிர் கொன்றை அணிந்தவனே மன்னே மாமணியே மழபாடியுள் மாணிக்கமே அன்னே உன்னை அல்லால் இனியாரை நினைக்கேனே" என்ற தேவார திருப்பதிகத்தை பாடிப்போற்றினர். இந்த மழப்பாடி ஈசனை சுந்தரர் காலத்துக்கு முன்பே திருஞானசம்பந்தர் கண்டு "காச்சிலாத பொன்னோக்கும் கனகவயிரத்தின் ஆச்சிலதா பளிங்கினன் மழப்பாடி வள்ளல்" என்று போற்றியுள்ளார். திருநாவுக்கரசரோ "மரு சுடரின் மாணிக்கக்குன்று கண்டாய் மழப்பாடி மண்ணும் மணாளன் தானே " என்று மழப்பாடி ஈசனை போற்றியுள்ளார்.
ஆவணம் காத்த கங்கை கொண்ட சோழன்
திருமழபாடி என்னும் இத்திருத்தலம் கொள்ளிடம் ஆற்றின் வடக்கு மற்றும் மேற்கு கரைகளில் திகழ்வதாகும். இந்த கோவில் கிழக்கு நோக்கி ஏழு நிலைகளையுடைய ராஜகோபுரம் இரண்டு திருசுற்றுகள் உடன் கோபுரம் அமைந்துள்ளது. இந்த ஆலயத்தில் பல்லவ வேந்தர்களின் பாடல் இடம்பெற்றுள்ளதால் இவ்வாலயம் கி.பி 7 ஆம் நூற்றாண்டு காலத்திய ஆலயம் என்பதில் ஐயமில்லை. ஆதித்தசோழன் காலம் தொடங்கி பல்வேறு சோழ அரசர்களின் கல்வெட்டு சாசனங்கள் சுந்தரபாண்டியன் போன்ற பாண்டிய மன்னர்களின் கல்வெட்டுகள், போசன அரசர்கள், கோனேரிராயன் காலத்து மற்றும் விஜய நகர நாயக்க மன்னர்கள் கல்வெட்டுகளை இந்த கோவிலில் காணலாம். சோழர் கல்வெட்டுகளில் வடகரை ராஜராஜ வளநாட்டுப் பொய்கை நாட்டு உட்பிரிவான மிய்பிலாற்று திருமழபாடி என்றும் ராஜேந்திர சிம்ம வளநாட்டுப் பொய்கை நாட்டுத் திருமழபாடி என்றும் இவ்வூர் குறிப்பிடப்பெற்றுள்ளது. இவ்வூரோடு இணைந்து ஸ்ரீ கண்டராதித்தர் சதுர்வேதிமங்கலம் என்ற பேரூரும் இருந்துள்ளது. தற்போது இவ்வூர் கண்டராதித்தம் என்ற பெயரோடு மழபாடியோடு இணைந்து திகழ்கின்றது. இங்குள்ள செம்பியன் மாதேவிப் பேரேரி என்ற பெயரால் சோழர்கள் வெட்டுவிக்கப்பெற்றதோடு எந்த ஏரியில் பிரிந்து செல்லும் வாய்க்காலுக்கு ராஜராஜன் வாய்க்கால், குலமணிக்க வாய்க்கால், சுந்தரசோழன் வாய்க்கால் உத்தமசோழன் வாய்க்கால் என்ற பெயரில் இருந்தமையும் குலோத்துங்கசோழப் பெருவழி என்ற நெடுஞசாலை இவ்வூர் வழி சென்றமையும் சோழசமாதேவி வீதி, கண்டராதித்தர் வீதி என்ற இரண்டு வீதிகள் இருந்தமையும் கல்வெட்டு சொல்லும் செய்திகளாகும். இத்திருக்கோவிலில் மிக தலையாய சிறப்புடைய கல்வெட்டு முதலாம் ராஜேந்திர சோழனின் 14ஆம் ஆண்டு 70 ஆம் நாளில் வெட்டுவிக்கப்பெற்ற சாசனமேயாகும். ராஜராஜ சோழனின் காலத்தில் சிதைந்த திருமழபாடி கோவிலை புதுப்பிக்க விரும்பி ஓர் ஆணை பிறப்பித்தான் அதன்படி கோவில் விமானத்தை பிரித்து மீண்டும் கற்றளியாக புதுப்பிக்கவேண்டி இருப்பதால் விமானத்தில் உள்ள கல்வெட்டு சாசனங்களை படியெடுத்து புத்தகத்தில் பதிவு செய்யவேண்டும். புதிய கற்கோவில் எடுத்த பிறகு மீண்டும் அக்கல்வெட்டுகளை அங்கு பொறிக்கவேண்டும் என்பதேயாகும். திருமழபாடி கோயில் திருப்பணியை மன்னன் ராஜேந்திர சோழன் கி.பி 1026 இல் நிறைவுசெய்ததாக கல்வெட்டுகள் சொல்கின்றது. புத்தகத்தில் பதிவு செய்யப்பெற்ற பழைய கல்வெட்டு செய்திகளை நகல்களை தன்னுடைய தண்டநாயக்கர்(சேனாதிபதி) ராமன் அருள்மொழியான உத்தமசோழ பிரம்மராயன் மேற்பார்வையில் ஓலை அனுப்பி திருமழபாடி கோயிலின் அலுவலரான குளவன் சோழன் அரங்கலமுடையன் பட்டலாகன், திருமழபாடி பிச்சன் கண்டராதித்த சதுர்வேதிமங்கள சபையோர் பெரும்புலியூர் சபையோர் ஆகியோர் முன்னிலையில் கல்வெட்டுகள் ஒப்பிட்டு பார்த்தபின் கல்வெட்டில் பொறிக்கவேண்டும் என்பது ராஜேந்திர சோழரின் ஆணை மேலும் இந்த ஆணை திருமழபாடிமூலவரின் கருவறைச் சுவற்றில் 83 வரிகளில் பதிவு செய்யப்பெற்றுள்ளது. அதில் 73 வரிகள் ராஜேந்திர சோழனின் ஆணையும் 74 ஆம் வரிகளில் ராஜ ராஜ சோழரின் ஆணையும் இடப்பெற்றுள்ளது சிறப்பு செய்தியாகும். இந்த அனைத்து செய்திகளையும் தற்போது உள்ள கல்வெட்டுகளில் காணலாம்.
சிறப்பு
இத்தலம் புருஷாமிருகம் மகரிஷியால் பூஜிக்கப் பெற்றதும் திருமால், இந்திரன் ஆகியோரால் வழிபடப் பெற்ற பெருமையும் உடையதாகும். சந்திரனுக்குள்ள கய நோயை போக்கியதால் இறைவன் வைத்தியநாதர் எனப் பெறுகிறார்.புருஷாமிருக முனிவரால் பிரதிஷ்டை செய்யப்பெற்ற சிவலிங்கத்தைப் பிரம்மன் பெயர்த்தெடுக்க முயன்றபோது வச்சிரத்தம்பமாக இறைவன் விளங்கிய காரணத்தால் "வச்சிரதம்பேசுவரர்' எனவும் அழைக்கப்படுகின்றார். இத்தல அம்பிகைக்கு சுந்தரராம்பிகை, அழகம்மை, பாலாம்பிகை என்ற திருநாமங்கள் உண்டு. இத்தல தீர்த்தம் இலக்குமியின் பெயரால் "இலக்குமி தீர்த்தம்' என அழைக்கப்படுகிறது. சோமாஸ்கந்த வடிவம் ஒரே கற்சிலையில் அமையப் பெற்றுள்ள அற்புதமான தலம்.
நந்திதேவர் விழா
சிலாதமுனிவரின் புதல்வராய்த் தோன்றியவர் திருநந்தி தேவராவார். நந்தீஸ்வரருக்கும் சுயசாம்பிகைக்கும் திருமணம் நடந்த இத்தலத்தில் அதனைக் குறிக்கும் விதத்தில் ஆண்டுதோறும் பங்குனி மாதத்தில் நந்திதேவர் விழா பெருவிழாவாக நடைபெற்று வருகின்றது. அன்றைய நாளில் திருவையாற்று இறைவன் ஐயாறப்பர் இங்கு எழுந்தருளுவதும் திருவையாற்றில் நடைபெறும் சப்தஸ்தான விழாவிற்கு இங்கிருந்து நந்திதேவர் புறப்பட்டுச் செல்லுவதும் மரபாக இருந்து வருகின்றது. இந்த திருமண வைபவத்தை நேரில் காணும் கல்யாணமாகாத வரன்களுக்கு உடனடியாக திருமண பிராப்தி வாய்க்கும் என்பதும் அக்காரணத்தில்தான் இப்பகுதியில் "நந்தி கல்யாணம் முந்தி கல்யாணம்'' என்ற சொல் வழக்கும் நிலவி வருகிறது என்பதும் சிறப்புத் தகவலாகும்.
கும்பாபிஷேகம்
இக்கோயில் கும்பாபிஷேக விழாவையொட்டி 5.2.2015 காலை விக்னேஸ்வர பூஜையுடன் யாக சாலை பூஜைகள் நடந்தன. 8.2.2015 காலை 5.00 மணிக்கு யாகசாலை பூஜைகள் துவங்கி பரிவார பூர்ணாஹூதி நடந்தது. தொடர்ந்து யாக சாலையிலிருந்து கடங்கள் புறப்பட்டு கோயிலை சுற்றி வந்து ராஜகோபுர கலசங்கள், வைத்தியநாத சுவாமி, அம்பாள் கோபுர கலசங்களுக்கு சிவாச்சாரியார்கள் புனிதநீர் ஊற்றி கும்பாபிஷேகம் நடத்தினர். சுவாமி, அம்பாளுக்கு சிறப்பு ஆராதனை நடைபெற்றது. பக்தர்களுக்கு அன்னதானம் வழங்கப்பட்டது. மாலை 4.00 மணிக்கு மஹா அபிஷேகம், 6.00 மணிக்கு திருக்கல்யாணம் நடைபெற்றது.
மேற்கோள்கள்
பகுப்பு:தேவாரம் பாடல் பெற்ற சிவன் கோயில்கள் பகுப்பு:காவேரி வடகரை சிவன் கோயில்கள் பகுப்பு:அரியலூர் மாவட்டத்திலுள்ள சிவன் கோயில்கள்
ஈச்சாங்கூர்
ஈச்சாங்கூர் (Ichangoor) என்பது ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎.
மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 280 வீடுகள் உள்ளன. மக்கள் தொகை 1204, இதில் 604 பேர் ஆண்கள், 599 பேர் பெண்கள் ஆவர். எழுத்தறிவு விகிதம் 69.11% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
பாரத்துவாசர்
இராமாயணத்தில் இராமர் வனவாசத்தின் போது இம்முனிவரின் குடிலில் தங்கி சில நாட்கள் தங்கி இருந்தார். துரோணாச்சாரியர் இவரது புதல்வரே. இவரது தவ வலிமையை பல புராணங்கள் எடுத்துக் கூறுகின்றன. .
மேற்கோள்கள்
பகுப்பு:இந்து சமயம் பகுப்பு:இந்திய மெய்யியலாளர்கள் பகுப்பு:சப்த ரிசிகள் பகுப்பு:முனிவர்கள்
இடங்கிமங்கலம் விஸ்வநாதர் மாரியம்மன் கோயில்
இடங்கிமங்கலம் விஸ்வநாதர் மாரியம்மன் கோயில் தமிழ்நாட்டில் திருச்சிராப்பள்ளி மாவட்டம், இடங்கிமங்கலம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஐப்பசி மாதம் திருகார்த்திகை முக்கிய திருவிழாவாக நடைபெறுகிறது. ஐப்பசி மாதம் தீபாவளி திருவிழாவாக நடைபெறுகிறது.
விக்கியா
விக்கியா என்பது எவரும் ஒரு விக்கியைத் துவங்க வகைசெய்யும் இணையதளம் ஆகும். இது 2004 ஆம் ஆண்டு ஜிம்மி வேல்சு மற்றும் ஆஞ்செலா பீஸ்லி ஆகியோரால் துவங்கப்பட்டது. முதலில் விக்கிசிட்டீஸ் என்று அழைக்கப்பட்ட இது 27.03.06 அன்று விக்கியா எனப் பெயர் மாற்றம் பெற்றது.
விக்கியாவில் உள்ள அனைத்து உள்ளடக்கங்களும் க்னூ வகை பதிப்புரிமை அல்லது கிரியேட்டிவ் காமன்ஸ் உரிமங்கள் கொண்டவை ஆகும். எனவே யாரும் ஒரு விக்கியைத் தொகுக்கலாம். ஒரு விக்கியை யாரும் சொந்தம் கொண்டாடவோ தானே அதன் தலைவர் என்றோ சொல்ல முடியாது.
மீடியாவிக்கி மென்பொருளைப் பயன்படுத்தியே விக்கியா தளம் இயங்குகிறது.
விக்கியா தளம் தனக்குத் தேவையான பணத்தை விளம்பரங்கள் மூலம் பெறுகிறது. விக்கிப்பீடியாவோ தனக்குத் தேவையான பணத்தை நன்கொடைகள் மூலம் மட்டுமே பெறுகிறது.
பகுப்பு:மீடியாவிக்கி வலைத்தளங்கள் பகுப்பு:வலைத்தளங்கள்
திருவிருந்தாள்புரம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
லேண்ட்மார்க் புத்தகக்கடைகள்
லேண்ட்மார்க் நிறுவனம் (Landmark Limited) லேண்ட்மார்க் அல்லது லேண்ட்மார்க் புத்தக நிலையங்கள் என்று பரவலாக அறியப்படும் இது, சென்னையை தளமாகக் கொண்ட இந்தியாவில் உள்ள புத்தகக் கடைகளின் சங்கிலியாகும். இது இப்போது டாட்டா குழுமத்திற்குச் சொந்தமான டிரெண்ட் நிறுவனத்திற்கு முற்றிலும் சொந்தமானது. ஆகத்து, 2005 இல், டிரெண்ட் சென்னையைத் தளமாகக் கொண்ட தனியாருக்குச் சொந்தமான புத்தகங்களையும், இசை சம்பந்தமான பொருட்களையும் விற்கும் ஒரு சில்லறை விற்பனை நிறுவனமான இந்த நிறுவனத்தின் 76% பங்குகளை வாங்கியது. ஏப்ரல் 2008 இல் 100% பங்குகளை கையகப்படுத்தியது. லேண்ட்மார்க் தற்போது 16 கடைகளைக் கொண்டுள்ளது.
ஒரு சுயாதீன புத்தகக் கடையாகத் தொடங்கப்பட்ட இந்நிறுவனம் ஒரு சங்கிலிக் கடையாக மாறியது. இது முதன்மையாக புத்தகங்கள், இசை, திரைப்பட விசிடி / டிவிடிகள், வீடியோ விளையாட்டுகள், கணினி விளையாட்டுகள், வீடியோ ஆட்டம், கன்சோல் விளையாட்டு, வீடியோ விளையாட்டு உதிரி பாகங்கள், பொம்மைகள், பத்திரிகைகள், தொழில்நுட்பம் போன்றவற்றை வழங்குகிறது .செல்லிடத் தொலைபேசிகள், கைக் கணினிகள், செல்லிடத் தொலைபேசி உதிரி பாகங்கள், ஒளிப்படக்கருவிகள், இதன் உதிரி பாகங்கள், மடிக்கணினிகள், எழுதுபொருட்கள், பரிசு பொருட்கள், வீட்டுத் தயாரிப்புகள் போன்ற தயாரிப்புகளை கொண்டுள்ளது.
இந்நிறுவனத்திற்குச் சொந்தமான சென்னையைத் தளமாகக் கொண்டு இயங்கும் இ-காமர்ஸ் வலைத்தளமான Landmarkonthenet.com என்பது 2000 ஆம் ஆண்டில் தொடங்கப்பட்டது. இது லேண்ட்மார்க்கின் வலைவழிக் கொள்முதல் விற்பனைப் பிரிவாகும். இதன் மூலம் அதன் சில்லறை விற்பனையை வலைத்தளம் மூலம் செய்கிறது. வலைத்தளம் இப்போது மூடப்பட்டுள்ளது.
இருப்பிடங்கள்
மும்பை, பெங்களூரு, சென்னை, புனே உள்ளிட்ட இந்தியாவின் முக்கிய நகரங்களில் இந்நிறுவனம் ஐந்து பெரிய வடிவ சில்லறைக் கடைகளைக் கொண்டுள்ளது.
லேண்ட்மார்க் வினாடி வினா
இந்தியாவின் பழமையான வினாடி வினாப் போட்டிகளில் ஒன்றான லேண்ட்மார்க் வினாடி வினா, வருடாந்திர வினாடி வினாப் போட்டியாகும். இது பெரும்பாலும் தேசிய விடுமுறை நாட்களில் நடத்தப்படுகிறது. இது 1989 இல் நிறுவப்பட்டது. பின்னர் பெங்களூர், சென்னை, மும்பை, புனே, டெல்லி ஐதராபாத்து ஆகிய இடங்களில் பல்வேறு தேதிகளில் நடைபெற்றது.
மேற்கோளகள்
பகுப்பு:சென்னையை மையமாகக் கொண்ட நிறுவனங்கள் பகுப்பு:டாட்டா குழுமம்
ருசிகுல்ய ஆறு
ருசிகுல்ய ஆறு (Rushikulya River) இந்தியாவின் மாநிலமான ஒடிசாவின் முக்கிய ஆறுகளில் ஒன்றாகும். கந்தமால் மற்றும் கஞ்சம் இவ்வாற்றின் நீர்பிடிப்பு பகுதிகளாகும். கந்தமால் மாவட்டத்தின் தாரிங்பாடி மலையில் 1000 மீட்டர் உயரத்தில் உற்பத்தியாகும் ருசிகுல்யா ஆறு, சத்தர்பூர் எனுமிடத்தில் வங்காள விரிகுடாவில் கலக்கிறது. ருசிகுல்யா ஆற்றின் முக்கிய துணை ஆறுகளாக பாகுவா ஆறு, தானெய் ஆறு மற்றும் பாத நதிகள் விளங்குகிறது.
இதன் துணை ஆறுகளாக, தானெய் ஆறு, பாத நதி மற்றும் கோடஹதா ஆறுகள் விளங்குகிறது.
ருசிகுல்யா ஆறு பாயுமிடங்கள்
கஞ்சம் மாவட்டம் மற்றும் கந்தமால் மாவட்டத்தின் தாரிங்பாடி மலையில் உற்பத்தியாகும் ருசிகுல்யா ஆறு, கஞ்சம் மாவட்டம், சுரதா, தாராகோட்டே, ஆசிகா, பித்தலா, புருசோத்தம்பூர், தாரதாரிணி, பிரதாப்பூர், அல்லாடிகம், பிரம்மப்பூர் வழியாக பாய்ந்து, இறுதியில் சத்தர்பூர் எனுமிடத்தில் வங்காள விரிகுடாவில் கலக்கிறது. ருசிகுல்யா ஆற்றின் நீளம் 165 கிலோ மீட்டர் ஆகும். இதன் நீர் பிடிப்பு பகுதி 7700 சதுர கிலோ மீட்டர் பரப்பளவாகும்.2. இதன் முகத்துவாரங்களில் கடல் ஆமைகள் ஆண்டுதோறும் பருவ காலங்களில் முட்டையிடுகிறது.
சுகார்த்தோ
சுகார்த்தோ (Suharto அல்லது Soeharto, (ஜூன் 8, 1921 - ஜனவரி 27, 2008) இந்தோனேசியாவின் முன்னாள் இராணுவத் தலைவரும் அதிபருமாவார். 1967 இலிருந்து 1998 வரை இந்தோனேசியாவின் அதிபராக மிக நீண்ட காலம் பதவியிலிருந்த அரசியற் தலைவராவார்.
இந்தோனீசியாவின் முதலாவது ஜனாதிபதி சுகர்னோவிடமிருந்து இராணுவத் தலையீட்டின் மூலமும் உள்நாட்டுக் குழப்பங்க்களீன் மத்தியிலும் சுகார்த்தோ ஆட்சியைக் கைப்பற்றினார். தனது 30 ஆண்டுகால ஆட்சியில், சுகார்த்தோ ஒரு காத்திரமான மத்திய அரசாங்கத்தை இராணுவ வழிமுறைக்களில் அமைத்தார். அவரது நிலையான அரசியற் கொள்கை மற்றும் கம்யூனிச எதிர்ப்புக் கொள்கை அவருக்கு மேற்குலக நாடுகளின் ஆதரவைப் பெற்றுத் தந்தது. இவரது ஆட்சிக் காலத்தில் நாட்டின் பொருளாதாரம் மற்றும் தொழிற்துறை நல்ல வளர்ச்சி கண்டது. ஆனாலும் இவரது ஆட்சிக் காலத்தில் மில்லியன் கணக்கில் கம்யூனீஸ்டுக்களும் சீன இந்தோனேசியர்களும் கொல்லப்பட்டனர். கம்யூனிஸ்டுகள், மற்றும் சீனர்களின் நடவடிக்கைகள் தடை செய்யப்பட்டன.
ஆனாலும் 1990களில் நாட்டின் பொருளாதார நிலைமை மந்தமடையத் தொடங்கியது. மக்களின் வாழ்க்கைத் தரம் குறையத் தொடங்கியது. இதனால் வெளிநாட்டு ஆதரவு குறையத் தொடங்கிற்று. உள்நாட்டுக் குழப்பங்களின் மத்தியில் மே 1998இல் தனது அதிபர் பதவியைத் துறக்க வேண்டியதாயிற்று.
வெளி இணைப்புகள்
பகுப்பு:இராணுவத் தலைவர்கள் பகுப்பு:இந்தோனேசிய அரசியல்வாதிகள் பகுப்பு:இந்தோனேசிய குடியரசுத் தலைவர்கள் பகுப்பு:1921 பிறப்புகள் பகுப்பு:2008 இறப்புகள்
மணமை ஊராட்சி
மணமை ஊராட்சி (Manamai Gram Panchayat), தமிழ்நாட்டின் செங்கல்பட்டு மாவட்டத்தில் உள்ள திருக்கழுக்குன்றம் வட்டாரத்தில் அமைந்துள்ளது. இந்த ஊராட்சி, திருப்போரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2328 ஆகும். இவர்களில் பெண்கள் 1139 பேரும் ஆண்கள் 1189 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தயோபீன்-2-அசிட்டிக் அமிலம்
தயோபீன்-2-அசிட்டிக் அமிலம் (Thiophene-2-acetic acid) என்பது HO2CCH2C4H3S. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கந்தக சேர்மமாகும். தயோபீன்-3-அசிட்டிக் அமிலத்துடன் சேர்ந்து தயோபீன்-2-அசிட்டிக் அமிலமும் தயோபீன் அசிட்டிக் அமிலத்தின் இரண்டு சமபகுதி சேர்மங்கங்களாகின்றன.
தயாரிப்பு
2-அசிட்டைல் தயோபீனிலிருந்து தயோபீன்-2-அசிட்டிக் அமிலம் தயாரிக்கப்படுகிறது.
பயன்
செபலோரிடின், செபலோதின் போன்ற நுண்ணுயிர் எதிர்ப்பு மருந்துகள் தயாரிப்பதற்கான முன்னோடிச் சேர்மமாகப் பயன்படுகிறது.
மேற்கோள்கள்
பகுப்பு:தயோபீன்கள் பகுப்பு:கார்பாக்சிலிக் அமிலங்கள்
ஐக்கிய அமெரிக்காவின் மொழிகள்
ஐக்கிய அமெரிக்காவில் ஆட்சி மொழியாக எதுவும் இல்லை; இருப்பினும், பெரும்பான்மை (~82%) மக்கள் ஆங்கிலம் தமது தாய்மொழியாகப் பேசுகின்றனர்.இங்கு பேசப்படும் மொழிவகை அமெரிக்க ஆங்கிலம் எனப்படுகிறது.96% மக்கள் ஆங்கிலத்தை நல்ல முறையில் அல்லது மிக நல்ல முறையில் பேசக்கூடியவர்கள். பலமுறை ஆங்கிலத்தை தேசியமொழியாக்க சட்டவரைவுகள் கொணரப்பட்டாலும் அவை இன்னும் சட்டமாக்கப்படவில்லை. ஸ்பானிஷ் நாட்டின் இரண்டாவது கூடுதலாகப் பேசப்படும் பொது மொழியாகும்;அது 12% மக்களால் பேசப்படுகிறது ஐக்கிய அமெரிக்காவில் மெக்சிகோ,எசுப்பானியா, அர்ச்சென்டினா மற்றும் கொலம்பியாவிற்கு அடுத்து கூடுதலாகப் பேசும் எசுப்பானியர்கள் உள்ளனர். இவர்கள் அமெரிக்காவின் தென்மேற்குப் பகுதியில் மிகப் பழங்காலத்திலிருந்து வாழ்ந்து வருகின்றனர். இவர்களில் பலர் ஆங்கிலம் மிக வல்லமையுடன் பேசக்கூடியவர்கள்.
2000 ஆண்டின் கணக்கெடுப்பின்படி, ஜெர்மன் மொழி பேசுவோர் ஐந்தாம் இடத்தில் உள்ளனர். இத்தாலி, போலீஷ், மற்றும் கிரேக்க மொழிகள் இருபதாம் நூற்றாண்டின் துவக்கத்தில் இங்கு குடிபெயர்ந்த அந்நாட்டு வந்தேறிகளால் பரவலாகப் பேசப்படுகிறது.ஆனால் இளம் தலைமுறையினரிடையே இம்மொழிகள் பேசுவது குறைந்து வருகிறது. உருசிய மொழியும் வந்தேறி மக்களால் பேசப்படுகிறது.
டாகலோக் மொழியும் வியத்நாமிய மொழியும் ஒரு மில்லியனுக்கும் கூடுதலான மக்களால் பேசப்படுகிறது.இவர்கள் பெரும்பாலும் அண்மையில் வந்தவர்களே. தவிர,சீனம்,நிப்பானிய மொழி மற்றும் கொரிய மொழி ஆகியவையும் அலாஸ்கா,கலிபோர்னியா,ஹவாய்,இல்லினாய்ஸ், நியூ யார்க்,டெக்சாஸ் மற்றும் வாஷிங்டன் மாநிலங்களில் தேர்தல் பணிகளில் பயன்படுத்தப்படுகின்றன.
இவற்றைத் தவிர, அமெரிக்கப் பழங்குடியினரின் மொழிகளும் சிறுபான்மையாக உள்ளது.ஹவாயில் மாநில அளவில் ஹவாய் மொழி ஆங்கிலத்துடன் அலுவல்முறையில் பயன்படுத்தப்படுகிறது. லூசியானாவில் பிரெஞ்சு மொழி 1974ஆம் ஆண்டு முதல் ஆங்கிலத்துடன் அலுவல்முறை மொழியாக உள்ளது.337 மொழிகள் பேசவும் எழுதவும் படும் வேளையில் 176 மொழிகள் உள்ளூர் மொழிகளாகும்.முன்பு பேசப்பட்ட 52 மொழிகள் தற்போது அழிந்து பட்டுள்ளன.
புத்தகங்கள்
<cite id=CITEREFGrimes2000>* Grimes, Barbara F. (Ed.). (2000). Ethnologue: Languages of the world, (14th ed.). Dallas, TX: SIL International. ISBN 1-55671-106-9. Online edition: http://www.ethnologue.com/, accessed on December 7, 2004.
வெளியிணைப்புகள்
பகுப்பு:ஐக்கிய அமெரிக்கா பகுப்பு:ஐக்கிய அமெரிக்கப் பண்பாடு
நாதூ லா கணவாய்
நாதூ லா கணவாய் என்பது இமயமலையில் உள்ள ஒரு கணவாய். இது இந்தியாவின் சிக்கிம் மாநிலத்தையும் சீனாவின் திபெத் தன்னாட்சிப் பகுதியையும் இணைக்கிறது. இது கடல் மட்டத்தில் இருந்து 4,310 மீட்டர் உயரத்தில் அமைந்துள்ளது. இது பண்டைய பட்டுப்பாதையின் ஒரு பகுதி. திபெத்திய மொழியில் நாதூ என்றால் கேட்கும் காதுகள் என்றும் லா என்றால் கணவாய் என்றும் பொருள். இக்கணவாய் சிக்கிமின் தலைநகரான கேங்டாக்கில் இருந்து 54 கிலோமீட்டர் தொலைவில் உள்ளது. இந்தியர்கள் மட்டுமே இக்கணவாய்க்குச் செல்ல முடியும். அவர்களும் செல்வதற்கு முன்பு அனுமதிச்சீட்டு பெற்றே செல்ல வேண்டும்.
நாதூ லா கணவாய் இந்தியாவிற்கும் சீனாவுக்கு இடையில் உள்ள மூன்று வணிகப்பாதைகளுள் ஒன்று. 1962-இல் இந்திய சீனப் போர் நடைபெற்ற பகுதிகளில் இதுவும் ஒன்றாகும். மேலும் 1967-இல் இப்பகுதியில் இந்திய-சீனப் படைகளுக்கும் இடையே நடந்த மோதலில் இந்தியப்படைகள் வென்றது.